M. A. SALHI deg wayen i d-yessuqel ɣef umsawal aniri:  d amsawal i d-iḥekkun taḥkayt ideg ur yelli ara d awadem. Ṣṣenf-a n umsawal iẓer akk ayen yellan deg taḥkayt; ayen yessen d wayen yeẓra yugar ayen ssnen d wayen ẓran yiwudam yettekkin deg taḥkayt i d-iḥekku. Mi ara yili ṣṣenf-a n umsawal, yettili aṭas usexdem n wudem wis kraḍ asuf (amatar udmawan y neɣ t deg yimyagen neɣ daɣen udem wis kraḍ n usget, amatar udmawan n d nt, akken daɣen i ṭṭuquten yimqimen ilelliyen: netta (t), nutni (t), tin yernan ɣer-s amsawal yettban-d d netta i d akerwa (patron) n taḥkayt, ɣas akken ulac-it deg taḥkayt, lmeɛna-s d netta i d-yekkan nnig n yiferdisen n taḥkayt1.